Κορυφή Καρλ Μαρξ

Η Κορυφή Καρλ Μαρξ (τατζ. Қуллаи Карл Маркс, ρωσ. Пик Карла Маркса) είναι βουνοκορφή του ορεινού όγκου Σαχντάρα του Παμίρ, στο νοτιοδυτικό Τατζικιστάν. Το υψόμετρό της είναι 6.723 μέτρα πάνω από το επίπεδο της θάλασσας και βρίσκεται πάνω από τη βόρεια όχθη του ποταμού Παντζ και βόρεια από τα σύνορα με το Αφγανιστάν.Μεγάλη Σοβιετική Εγκυκλοπαίδεια, έκδοση on-line (στη ρωσική γλώσσα).«Pik Karl Marx» στον Encarta World Atlas «Pik Karl Marx, Tajikistan» Peakbagger.com. Retrieved 2011-12-11. Είναι η υψηλότερη κορυφή του Σαχντάρα και ανακαλύφθηκε το 1937 από τον Σοβιετικό γεωλόγο και εξερευνητή του νοτιοδυτικού Παμίρ Σεργκέι Κλουνίκοφ, ο οποίος ονόμασε τη μέχρι τότε απάτητη από τον άνθρωπο κορυφή προς τιμή του Γερμανού φιλοσόφου Καρλ Μαρξ, του θεωρητικού θεμελιωτή του κομμουνισμού.Η ανακάλυψη της κορυφής Καρλ Μαρξ (στη ρωσική γλώσσα). Η πρώτη άνοδος ανθρώπων στην κορυφή καθυστέρησε εξαιτίας του Β΄ Παγκόσμιου Πολέμου και έγινε τελικώς το 1946 από μια ομάδα Σοβιετικών αλπινιστών με επικεφαλής τον Εβγκένι Α. Μπελέτσκι (Евгений Андрианович Белецкий, 1908-1979).First ascent (στη ρωσική γλώσσα)

Παραπομπές

 Εξωτερικοί σύνδεσμοι 
 «Karl Marx Peak» στο Peakware.com

Καρλ Μαρξ
Κορυφη Καρλ Μαρξ